แนวโน้มดัชนีเช้านี้แกว่งตัวซึม-อ่อนตัวลง
นักวิเคราะห์ฯคาดตลาดหุ้นไทยเช้านี้แกว่งในกรอบแคบ ตลาดหุ้นยังซึมรอดูสถานการณ์การเมือง
10 มี.ค. 2553

นักวิเคราะห์ฯคาดตลาดหุ้นไทยเช้านี้แกว่งในกรอบแคบ ตลาดหุ้นยังซึมรอดูสถานการณ์การเมือง
นายพงศ์ภัทร สิริพิพัฒน์ ผู้ช่วยผู้จัดการฝ่ายวิเคราะห์หลักทรัพย์ บล.เคจีไอ(ประเทศไทย กล่าวว่า ตลาดหุ้นไทยเช้านี้คาดว่าจะแกว่งตัวแบบซึมๆ มีโอกาสอ่อนตัวลง จากปัจจัยการเมืองยังคงกดดันตลาดหุ้นไทยอยู่  และตลาดหุ้นต่างประเทศยังไม่มีปัจจัยใหม่ที่จะทำให้ตลาดฯทรงตัว มีเพียงเรื่องการใช้จ่ายของรัฐบาลอังกฤษที่เป็นปัจจัยกังวลบ้างต่อค่าเงินยูโร
สำหรับการลงทุนของนักลงทุนช่วงนี้ยังให้รอจังหวะการเข้าลงทุนรอให้ดัชนีปรับตัวลงมากๆ ซึ่งประเมินว่าจังหวะที่เหมาะสมเป็นในช่วงดัชนี 680 จุด อย่างไรก็ตาม เหตุการณ์ชุมนุมทางการเมืองไม่น่าจะทำให้ดัชนีหลุด 700 จุดในระยะสั้น แต่ช่วง 2 สัปดาห์หลังการเกิดเหตุการณ์ อาจจะได้เห็นดัชนีที่ 680-700 จุด